《次韵转庵读中兴碑》
宋代·许及之

千秋金镜唐元龟，苞桑镜见龟灼知。女主为祸已云惨，天宝之乱尤危疑。

九龄早悟绸缪诗，其奈哥奴基棼丝。外人何得与家事，旋闻潜纳河洲睢。

席誇禄儿李裴和，助桀为虐几乘危。趣之使乱果为谁，张巡庙哭祇涕垂。

高将军固非远虑，掉头肯和金刀篪。四镇休罪高仙芝，张垍早措平章辞。

望贤宫中例忍饥，金刀胡饼方效奇。事有至难已言之，贼心包藏久窃窥。

春秋知我盍罪我，监国引嫌孰维持。颜笔劲节霜筠似，元文秋月华星如。

作者简介：许及之（？～一二○九），字深甫，温州永嘉（今浙江温州）人。孝宗隆兴元年（一一六三）进士。淳熙七年（一一八○）知袁州分宜县（明正德《袁州府志》卷六）。以荐除诸军审计，迁宗正簿。十五年，为拾遗。光宗受禅，除军器监、迁太常少卿，以言者罢。绍熙元年（一一九○）除淮南东路运判兼提刑，以事贬知庐州。召除大理少卿。宁宗即位，除吏部尚书兼给事中。以谄事韩侂胄，嘉泰二年（一二○二）拜参知政事，进知枢密院兼参政。韩败，降两官，泉州居住。嘉定二年卒。